# Aleksanteri III (paavi)

### Wikipedia

Paavi Aleksanteri III (k. 3. elokuuta) hallitsi vuosina 1159—1181. Hänen oikea nimensä oli Orlando Bandinelli ja hän syntyi Sienassa. Aluksi hän toimi opettajana Bolognan yliopistossa, jossa hän opetti kaanonista lakia ja kirjoitti Stroman tai Summa Magistri Rolandin, joka oli ensimmäisiä kommentteja Gratianuksen teokseen Decretum.

Lokakuussa 1150 paavi Autuas Eugenius III nosti hänet kardinaaliksi ja apupapiksi. Myöhemmin hän nousi papiksi. Näihin aikoihin hän kirjoitti teoksensa Sentences, joka perustui Pierre Abélardin kirjaan Introductio ad theologicam. Vuonna 1153 hänestä tuli paavin kansleri ja hän johti keisari Fredrik I Barbarossaa vastustavia kardinaaleja.

7. syyskuuta 1159 hänet valittiin paavi Hadrianus IV:n seuraajaksi. Kardinaalien vähemmistö valitsi paaviksi kuitenkin pappi Octavianuksen, joka otti nimekseen Victor IV. Pyhä saksalais-roomalainen keisarikunta tuki vastapaavia ja hänen seuraajiaan Paschal III:tta (1164—1168) ja Callixtus III:tta (1168—1178). Hävittyään Leganon taistelun Barbarossa tunnusti vuonna 1177 Venetsian rauhassa Aleksanterin paaviksi. 12. maaliskuuta 1178 Aleksanteri palasi Roomaan, josta hän oli ollut paossa kahdesti. 1162—23.11.1165 hän oli paossa Ranskassa ja 1167—1168 Italiassa Gaetan, Beneventon, Anagnin ja Venetsian kaupungeissa.

Barbarossan päihittämisen lisäksi Aleksanteri nöyryytti Englannin kuningas Henrik II:ta ja vahvisti Alfonso I:n oikeuden Portugalin kruunuun. Ollessaan paossa Ranskassa hän oli kuningas Ludvig VII suojeluksessa.

Maaliskuusssa 1179 Aleksanteri järjesti kolmannen lateraalikonsiilin (Yhdestoista ekumeeninen kirkolliskokous). Sen päätöksiin lukeutuu monia paavin ehdotuksia kirkon tilanteen parantamiseksi. Yksi päätöksistä on nykyäänkin voimassa oleva sääntö, jonka mukaan paavin valintaan tarvitaan kaksi kolmasosaa äänistä. Kolmas lateraanikonsiili oli Aleksanterin vallan lakipiste. Kuitenkin pian kirkolliskokouksen jälkeen Rooman tasavalta pakotti Aleksanterin pakenemaan kaupungista lopullisesti, ja 29. syyskuuta 1179 eräät aateliset valitsivat vastapaavi Innocentius III:n. Käyttämällä rahaa viisaasti Aleksanterin onnistui kuitenkin saamaan Innocentius valtaansa niin, että tämä syrjäytettiin tammikuussa 1180. Vuonna 1181 hän julisti Skotlannin kuninkaan Vilhelm I:n pannaan ja Skotlannin interdiktiin. Aleksanteri III kuoli Civita Castellanassa 3. elokuuta 1181.

Edeltäjä: Hadrianus IV | Luettelo paaveista | Seuraaja: Lucius III

Haettu osoitteesta http://fi.wikipedia.org../../../a/l/e/Aleksanteri_III_%28paavi%29_3e6b.html

Luokka: Paavit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Basa Jawa
- Česky
- Dansk
- Deutsch
- Eesti
- English
- Español
- Français
- Galego
- 한국어
- Italiano
- Latina
- Magyar
- Nederlands
- Polski
- Português
- Русский
- Slovenčina
- Svenska
- Українська
- 中文